Ngritja në peshë mund të shkaktohet edhe nga probleme fizike të palidhura me të ngrënit
Qendra për Kontrollin dhe Parandalimin e Sëmundjeve thotë se shkaku i dobësisë së përgjithshme mbetet ende i panjohur
Mbipesha është bërë një problem gjithëbotëror. Shumë nga ne mendojnë se shkaku i saj është i thjeshtë, të ngrënët e pakontrolluar dhe lloji i ushqimit. Por studjuesit thonë se ngritja në peshë mund të vijë edhe nga probleme të tjera fizike. Kaki Martin vuante nga një sërë sëmundjesh: Ngritja e saj të peshë po bëhej serioze... të paktën 14 kilogram. Ajo po ndikonte në karierën e saj si arkitekte e mjedisit natyror. Mjekët që e vizituan atë nuk dukej se ishin në gjendje të diagnostikonin problemin. Por një mjek konstatoi se ajo kishte një sërë problemesh: Dr. Mark Human mendonte se Kaki Martin vuante nga alergjia që i jepte ushqimi, një reaksion i mërkurit të mbushjes së dhëmbëve, dhe dobësisë së përgjithëshme kronike. Kjo e fundit prek katër herë më shumë gra se sa burra, zakonisht në moshë mesatare. Simptomat e dobësisë së përgjithshme përfshijnë lodhjen e tepërt dhe prishjen e gjumit, dobësinë e muskujve, dhimbje trupi, vështirësi të kujtesës, depresion dhe ngritje në peshë. Meqë këto simptoma shfaqen dhe në shumë sëmundje të tjera, dobësia e përgjithshme është vështirë të përcaktohet. Qendra amerikane për Kontrollin dhe Parandalimin e Sëmundjeve thotë se nuk njihet ndonjë kurë për këtë gjendje, por disa lloj terapish ndihmojnë në zbutjen e simptomave. Dr. Mark Hymen i rekomandoi Kaki Martinit një sërë ndryshimesh në mënyrën e jetesës. Por këto ndryshime patën edhe një tjetër rezultat pozitiv, humbjen e peshës. Qendra për Kontrollin dhe Parandalimin e Sëmundjeve thotë se shkaku i dobësisë së përgjithshme mbetet ende i panjohur dhe shumë njerëz që mund të vuajnë nga kjo sëmundje as nuk diagnostikohen. Mendimi i përgjithshëm është se sa më gjatë që të shtyhet trajtimi i saj aq më i vështirë do të ishte përmirësimi i gjendjes.